Mededingingskommissie nie tevrede met toegang tot aanlyn mark(Foto: StockSnap/Pixabay) Die Mededingingskommissie het onlangs sy voorlopige verslag vrygestel oor aanlyn markte in Suid-Afrika en bevind dat ten spyte van die feit dat al hoe meer verbruikers in Suid-Afrika toegang het tot slimfone, waarmee hulle aanlyn winkels kan besoek, die meeste mense steeds uitgesluit is omdat hulle nie die geld of kredietkaarte het om aanlyn te koop nie. Ina Opperman het gaan kyk na die voorlopige bevindings en aanbevelings. Volgens die verslag, wat uitgereik is na 14 maande se inwinning van inligting en openbare en geslote verhore wat e-handel, app-winkels, reis- en verblyfplatforms, kosaflewering en aanlyn geklassifiseerde advertensies ingesluit het, is dit baie moeilik vir nuwe marktoetreders om plek te kry op groot platforms en die aanlyn mark moedig nie mededinging aan nie. Die ondersoek is gedoen om die markkenmerke te identifiseer wat mededinging tussen platforms en ondernemings wat hierdie platforms gebruik, sowel as die deelname van klein ondernemings en histories benadeelde mense, dwarsboom. Grootste aanlyn markplatforms Die ondersoek het die grootste platforms geïdentifiseer wat die meeste besoekers het in elke kategorie, waarvan die eienaars van ondernemings relatief afhanklik is. Hierdie platforms is Apple App Store, Google Play Store, Takealot, Booking.com, Airbnb, Mr. Delivery, Uber Eats, Property24, Private Property, AutoTrader en Cars.co.za, sowel as Google Search en sy spesialis soekeenhede soos Google Shopping en Google Travel. Die bevindings in die verslag is van toepassing op hierdie platforms. Die ondersoek het voorlopig gevind dat Google Search ŉ belangrike rol speel om verbruikers na verskillende platforms te stuur en mededinging tussen platforms so vorm. Volgens die verslag is die soekresultate bo-aan elke bladsy van soekresultate ŉ probleem, omdat dit nie duidelik aangedui word dat dit advertensies is nie, wat dit duurder maak om by ŉ platform aan te sluit en gewoonlik slegs plek maak vir groot en dikwels internasionale platforms. Voorkeur aan sy eie spesialissoekeenhede sorg ook vir mededinging in Google se guns en daarom het die ondersoek voorlopig aanbeveel dat betaalde resultate duidelik gemerk word as advertensies binne ŉ raam en in ŉ kleur wat duidelik is vir verbruikers en dat die boonste gedeelte van die blad gereserveer word vir organiese of natuurlike soekresultate wat net gegrond is op relevansie en nie deur betalings beïnvloed word nie. Die ondersoek beveel ook aan dat Google mededingers toelaat om mee te ding vir prominensie in ŉ soektog deur hul eie spesialiseenhede en met geen gewaarborgde posisies vir Google se spesialiseenhede nie, terwyl dit ook ondersoek moet word om die Google Search nie te laai op alle selfone wat in Suid-Afrika verkoop word nie. Mededinging tussen platforms In terme van mededinging tussen platforms het die ondersoek voorlopige bevindings en aanbevelings gemaak, soos: Mededinging tussen ondernemings en verbruikers se keuse Die ondersoek het ook hierdie voorlopige bevindings en aanbevelings gemaak oor mededinging en verbruikerskeuse: Belanghebbendes en verbruikers kan nou hul menings gee oor die ondersoek se voorlopige bevindings en aanbevelings deur hul kommentaar te stuur na [email protected] teen 24 Augustus 2022.